CELEX: 32013R0075
Language: sl
Date: 2013-01-25 00:00:00
Title: Izvedbena uredba Komisije (EU) št. 75/2013 z dne 25. januarja 2013 o odstopanju od Uredbe (ES) št. 951/2006 v zvezi z uporabo reprezentativnih cen in dodatnih uvoznih dajatev za nekatere proizvode v sektorju sladkorja in o razveljavitvi Izvedbene uredbe (EU) št. 892/2012 o določitvi reprezentativnih cen in dodatnih uvoznih dajatev za nekatere proizvode v sektorju sladkorja za tržno leto 2012/2013

26.1.2013   
            
            
               SL
            
            
               Uradni list Evropske unije
            
            
               L 26/19
            
         IZVEDBENA UREDBA KOMISIJE (EU) št. 75/2013
   z dne 25. januarja 2013
   o odstopanju od Uredbe (ES) št. 951/2006 v zvezi z uporabo reprezentativnih cen in dodatnih uvoznih dajatev za nekatere proizvode v sektorju sladkorja in o razveljavitvi Izvedbene uredbe (EU) št. 892/2012 o določitvi reprezentativnih cen in dodatnih uvoznih dajatev za nekatere proizvode v sektorju sladkorja za tržno leto 2012/2013
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1), zlasti člena 143 v povezavi s členom 4 Uredbe,
   ob upoštevanju naslednjega:
   
               (1)
            
            
               Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2012/2013 so določene z Izvedbeno uredbo Komisije (EU) št. 892/2012 (2).
            
         
               (2)
            
            
               Člen 141(2) Uredbe (ES) št. 1234/2007 določa, da se dodatne uvozne dajatve ne uvedejo, kadar ni verjetno, da bi takšen uvoz povzročil motnje na trgu Skupnosti, ali kadar bi bili učinki nesorazmerni glede na zastavljeni cilj.
            
         
               (3)
            
            
               Cene sladkorja na trgu Unije so že dolgo bistveno nad referenčno ceno in na podlagi trenutnih tržnih napovedi se ne pričakuje, da se bodo cene sladkorja na svetovnem trgu znižale na takšno raven, da bi ob upoštevanju sedanje uvozne tarife uvoz sladkorja v odsotnosti dodatnih dajatev povzročil motnje na trgu sladkorja EU. V teh okoliščinah relativno visokih cen na svetovnem trgu ni verjetno, da bi uvoz proizvodov iz sladkorja iz člena 36(1) Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (3) povzročil motnje na trgu Unije, zato se dodatne dajatve na ta uvoz ne smejo uvesti. Ob upoštevanju temeljev svetovnega trga sladkorja in trga sladkorja Unije se ta situacija verjetno ne bo bistveno spremenila v naslednjih dveh tržnih letih, tj. do konca sistema kvot Unije. Komisija nenehno spremlja trg sladkorja in bo po potrebi sprejela vse ustrezne ukrepe.
            
         
               (4)
            
            
               Dokler se ne uvedejo dodatne dajatve, ni treba določiti reprezentativnih cen, ki se uporabljajo za njihov izračun.
            
         
               (5)
            
            
               Zato je primerno, da se dovoli odstopanje od uporabe člena 36 Uredbe (ES) št. 951/2006 do konca tržnega leta 2014/2015.
            
         
               (6)
            
            
               Izvedbeno uredbo (EU) št. 892/2012 je zato treba razveljaviti.
            
         
               (7)
            
            
               Upravljalni odbor za skupno ureditev kmetijskih trgov ni predložil mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Z odstopanjem od člena 36 Uredbe (ES) št. 951/2006 se za proizvode iz navedenega člena do 30. septembra 2015 ne uporabljajo dodatne uvozne dajatve.
   Člen 2
   Izvedbena uredba (EU) št. 892/2012 se razveljavi. Vendar pa se še naprej uporablja za dodatne dajatve, uvedene pred začetkom veljavnosti te uredbe.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 25. januarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 263, 28.9.2012, str. 37.
   
      (3)  UL L 178, 1.7.2006, str. 24.